তারানেহ আলিদুস্তি

**তারানেহ আলিদুস্তি** (, জন্ম: ১২ জানুয়ারি ১৯৮৪) একজন ইরানি অভিনেত্রী এবং অনুবাদক। ১৭ বছর বয়সে *[[আ'ম তারানেহ, ১৫]]* (২০০২) চলচ্চিত্রের মাধ্যমে তিনি অভিনয় শুরু করেছিলেন। পরবর্তীতে *[[দা বিউটিফুল সিটি]]* (২০০৪), *[[মডেস্ট রিসেপশন]]* (২০১২) প্রভৃতি চলচ্চিত্রের জন্য প্রশংসা লাভ করেছিলেন। *সানেট সিনেমা* ম্যাগাজিনের ১৩০ জন চলচ্চিত্র সমালোচকদের মধ্যে পরিচালিত একটি সমীক্ষায় তাকে দশকের সেরা ইরানি চলচ্চিত্র অভিনেত্রী হিসাবে নির্বাচিত করা হয়েছিল। এছাড়াও তিনি ইরানের অন্যতম সেরা অভিনেত্রী হিসাবেও বিবেচিত হয়েছেন। ২০১২ সালে, *[[ফিল্ম (ইরানি ম্যাগাজিন)|ফিল্ম]]* মাসিক ম্যাগাজিনের অনুরূপ একটি পোলও তাকে দশকের সেরা অভিনেত্রী হিসাবে নির্বাচন করেছিল। ২০১৭ সালে, আলিদুস্তি ৮৯তম একাডেমি পুরস্কার বর্জনের ঘোষণা দেন।

## প্রাথমিক জীবন
তারানেহ আলিদুস্তি ১২ জানুয়ারি ১৯৮৪ সালে ইরানের তেহরানে জন্ম নেন। তার বাবা হামিদ আলিদুস্তি ইরান জাতীয় ফুটবল দলের একজন অবসরপ্রাপ্ত খেলোয়াড়, যিনি বিদেশী দলের হয়ে খেলা প্রথম ইরানি এবং বর্তমানে পেশাদার ফুটবল কোচ। তার মা নাদেরেহ হাকিমেলাহি, একজন ভাস্কর এবং শিল্প শিক্ষক।

## কর্মজীবন
আলিদুস্তি ১৭ বছর বয়সে *[[I'm Taraneh, 15|আ'ম তারানেহ, ১৫]]* (২০০২) চলচ্চিত্রে মুখ্য চরিত্রে কাজ করা মধ্য দিয়ে অভিনয় কর্মজীবন শুরু করেছিলেন। সমালোচকরা ১৫ বছর বয়সী মেয়ে হিসাবে তার অভিনয়ের প্রশংসা করেছেন, যে একটি ব্যর্থ সম্পর্কের পরে দারিদ্র্য এবং সামাজিক কলঙ্কের সাথে লড়াই করতে নিজের শিশু প্রতিপালনের জন্য দৃঢ় প্রতিজ্ঞ হয়। ২০০২ সালে তিনি লকার্নো আন্তর্জাতিক চলচ্চিত্র উৎসবে শ্রেষ্ঠ অভিনেত্রীর জন্য ব্রোঞ্জ চিতা জিতেছিলেন। পাশাপাশি ২০তম ফজর চলচ্চিত্র উৎসবে সর্বকনিষ্ঠ ব্যক্তি হিসাবে শ্রেষ্ঠ অভিনেত্রীর জন্য ক্রিস্টাল সিমোরোঘ লাভ করেন। স্বল্প সময়ের মধ্যেই তিনি আরো একটি রেকর্ড গড়েন, তার প্রথম তিনটি চলচ্চিত্রের জন্য ফজর চলচ্চিত্র উৎসবে টানা তিনবার শ্রেষ্ঠ অভিনেত্রীর পুরস্কারের জন্য মনোনয়ন লাভের মাধ্যমে। এরপর থেকে তিনি মঞ্চ এবং চলচ্চিত্র উভয় ক্ষেত্রেই বাছাইকৃত কাজের মাধ্যমে কর্মজীবনের প্রবাহ বজায় রেখেছেন। তিনি বেশিরভাগ চ্যালেঞ্জিং, নাটকীয় ভূমিকা গ্রহণের ক্ষেত্রে তার পছন্দসই মানদণ্ডের জন্য পরিচিত, উদাহরণস্বরূপ অস্কার বিজয়ী পরিচালক আসগর ফরহাদির সাথে দীর্ঘকালীন সহযোগিতা, তাকে তার প্রজন্মের অন্যতম প্রশংসিত অভিনেত্রীতে পরিণত করেছে। আলিদুস্তি, ইরানের একজন বিশিষ্ট অভিনেত্রী হিসাবে অনেক পুরস্কার এবং প্রশংসা অর্জন করেছেন।

জনপ্রিয় ইরানি টেলিভিশন ধারাবাহিক *[[Shahrzad|শাহরজাদ]]*-এর তিনটি মৌসুমে আলিদোস্তি নাম ভূমিকায় অভিনয় করেছিলেন।

জার্মান ও ইংরেজি ভাষায় সাবলীল আলিদুস্তি, ইংরেজি থেকে ফারসি ভাষায় অ্যালিস মুনরো এবং নিকোল ক্রাউসের বই অনুবাদ করেছেন।

## ব্যক্তিগত জীবন
আলিদুস্তি ২০১১ সালে আলি মানসুরকে বিয়ে করেছিলেন এবং তাাদের একমাত্র মেয়ে হান্না। চাহারশ্বে সুরির (ইরানের নববর্ষ উৎসব) এক দুর্ঘটনায় তার একমাত্র ভাই মারা গিয়েছিলেন।

## একাডেমি পুরস্কার বর্জন
২৬ জানুয়ারি ২০১৭ সালে, আলিদুস্তি তার অভিনীত *[[The Salesman (2016 film)|দ্য সেল্‌সম্যান]]* চলচ্চিত্র সেরা বিদেশী ভাষার চলচ্চিত্রের জন্য মনোনীত হলে তিনি ৮৯তম একাডেমি পুরস্কার বর্জনের ঘোষণা দেন, মূলত ট্রাম্প প্রশাসন কর্তৃক ইরানিদের উপর ভিসা ভ্রমণের কঠোর বিধিনিষেধ চাপিয়ে দেওয়ার প্রস্তাবনার প্রতিবাদে হয়েছিল।

## চলচ্চিত্রের তালিকা
[300px|থাম্ব|মে ২০১৬ সালে, ''[দ্য সেল্‌সম্যান'' চলচ্চিত্রের সংবাদ সম্মেলনে আসগর ফরহাদি এবং সাহেব হোসাইনির সাথে আলিদুস্তি।]]

### টেলিভিশন

## পুরস্কার ও মনোনয়ন

## তথ্যসূত্র

## বহিঃসংযোগ

*
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ইরানি অভিনেত্রী
বিষয়শ্রেণী:ইরানি চলচ্চিত্র অভিনেত্রী
বিষয়শ্রেণী:ইরানি নারীবাদী
বিষয়শ্রেণী:ক্রিস্টাল সিমরগ প্রাপক
বিষয়শ্রেণী:তেহরানের ব্যক্তি
বিষয়শ্রেণী:তেহরানের অভিনেত্রী
বিষয়শ্রেণী:নারীবাদী শিল্পী